Diari Oficial de la Generalitat Valenciana


Sumari del DOGV 9838, del 29-04-2024 (2024/3170)

RESOLUCIÓ de 2 d'abril de 2024, de la Conselleria d'Educació, Universitats i Ocupació, per la qual es disposa el funcionament del Col·legi d'Educació Infantil i Primària Número 2, amb codi de centre 34952761, en la localitat de Castalla.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/3170


Data del document
:   02-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 2 d'abril de 2024, de la Conselleria d'Educació, Universitats i Ocupació, per la qual es disposa el funcionament del Col·legi d'Educació Infantil i Primària Número 2, amb codi de centre 59987970, en la localitat de Castalla. [2024/3170]  
El Decret 110/2023, de 12 de juliol, del Consell, pel qual es crea el Col·legi d'Educació Infantil i Primària Número 2 en la localitat de Castalla (DOGV 9639, 14.07.2023), procedix a la creació de l'esmentat centre per desglossament del Col·legi d'Educació Infantil i Primària Rico Sapena, amb codi de centre 45936330. La disposició final primera de l'esmentat decret faculta la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret.  
Vistos l'informe de la Inspecció d'Educació, així com la proposta de la Direcció Territorial d'Educació, Universitats i Ocupació d'Alacant, és procedent ordenar l'inici de les activitats del centre de nova creació, i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell; en virtut del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i a proposta de la Direcció General de Centres Docents i de la Direcció General d'Ordenació Educativa i Política Lingüística, i de conformitat amb esta, resolc:  
  
Primer  
1. L'inici de les activitats acadèmiques del Col·legi d'Educació Infantil i Primària Número 2, de Castalla (Alacant), amb codi de centre 07610207, amb efectes de l'inici del curs escolar 2023-2024.  
2. El centre impartirà el Programa d'educació plurilingüe i intercultural, d'acord amb el que establix la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià, en els mateixos termes que el Col·legi d'Educació Infantil i Primària Rico Sapena, amb codi de centre 25046090, del qual s'efectua el desglossament.  
  
Segon  
El centre aplicarà el pla específic d'organització de la jornada escolar i els plans i projectes que actualment estaven en vigor a la finalització del curs escolar 2023-2024 en el Col·legi d'Educació Infantil i Primària Rico Sapena, amb codi de centre 35686165, del qual s'efectua el desglossament; tot això, mentres el consell escolar del Col·legi d'Educació Infantil i Primària Número 2, de Castalla (Alacant), amb codi de centre 91481440, es constituïsca i opte per la modificació dels plans i projectes esmentats.  
  
Tercer  
El que s'establix en esta resolució s'inscriurà en el Registre de centres docents de la Comunitat Valenciana.  
  
Quart  
S'autoritza els diferents òrgans d'esta conselleria perquè, en l'àmbit de les seues respectives competències, adopten les mesures necessàries per a l'aplicació i el desplegament del que disposa la present resolució.  
  
Quint  
Esta resolució entrarà en vigor el dia de la seua publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
Contra la present resolució, que posa fi a la via administrativa, s'hi podrà presentar, potestativament, un recurs de reposició, o, bé, plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant el d'Educació, Universitats i Ocupació en el termini d'un mes, a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.  
Tot això, conforme al que s'establix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 d'abril de 2024.- El conseller d'Educació, Universitats i Ocupació p. d. (R 13.04.2022; DOGV núm. 9328, de 29 d'abril), el secretari autonòmic d'Educació: Daniel McEvoy Bravo.